ประกาศอธิบดีกรมสรรพากรเกี่ยวกับภาษีเงินได้ (ฉบับที่ 408) เรื่อง กําหนดให้ผู้ยื่นรายการแจ้งข้อความ ตามรายงานข้อมูลรายประเทศ (Country-by-Country Report)---------------------------------------------เพื่อประโยชน์ในการจัดเก็บภาษีอากร อาศัยอํานาจตามความในมาตรา 17 วรรคสาม (2) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 25) พ.ศ. 2525 อธิบดีกรมสรรพากรกําหนดให้บริษัทหรือห้างหุ้นส่วนนิติบุคคลแจ้งข้อความตามประกาศนี้ต่อเจ้าพนักงานประเมินพร้อมกับการยื่นแบบแสดงรายการ ดังต่อไปนี้ข้อ ๑ ในประกาศนี้"ความตกลงระหว่างประเทศเกี่ยวกับการแลกเปลี่ยนข้อมูล" หมายความว่า ความตกลงที่รัฐบาลไทยหรือสํานักงานการค้าและเศรษฐกิจไทยได้เข้าผูกพันเป็นคู่สัญญาหรือภาคีซึ่งมีข้อบัญญัติให้มีการแลกเปลี่ยนข้อมูลภาษีอากรเพื่อประโยชน์ในการป้องกันการเลี่ยงรัษฎากร"ผู้มีถิ่นที่อยู่ทางภาษี" หมายความว่า ผู้มีถิ่นที่อยู่ทางภาษีตามความตกลงระหว่างประเทศเกี่ยวกับการแลกเปลี่ยนข้อมูล"กลุ่มบริษัทหรือห้างหุ้นส่วนนิติบุคคลข้ามชาติ" หมายความว่า(1) บริษัทหรือห้างหุ้นส่วนนิติบุคคลตั้งแต่สองรายขึ้นไปที่มีความสัมพันธ์กันด้านการควบคุมตามหลักการทางบัญชีที่รับรองทั่วไปเกี่ยวกับงบการเงินรวม และบริษัทหรือห้างหุ้นส่วนนิติบุคคลดังกล่าวเป็นผู้มีถิ่นที่อยู่ทางภาษีในประเทศหรือเขตเศรษฐกิจที่แตกต่างกันมากกว่าหนึ่งประเทศหรือเขตเศรษฐกิจหรือบริษัทหรือห้างหุ้นส่วนนิติบุคคลรายหนึ่งรายใดเป็นผู้มีถิ่นที่อยู่ทางภาษีในประเทศหรือเขตเศรษฐกิจหนึ่งและได้กระทํากิจการผ่านสถานประกอบการถาวรในต่างประเทศหรือเขตเศรษฐกิจอื่นด้วย หรือ(2) บริษัทหรือห้างหุ้นส่วนนิติบุคคลซึ่งเป็นผู้มีถิ่นที่อยู่ทางภาษีในประเทศหรือเขตเศรษฐกิจหนึ่งที่ได้กระทํากิจการผ่านสถานประกอบการถาวรในต่างประเทศหรือเขตเศรษฐกิจอื่นด้วย"บริษัทหรือห้างหุ้นส่วนนิติบุคคลลําดับสูงสุด" หมายความว่า(1) บริษัทหรือห้างหุ้นส่วนนิติบุคคลที่มีการควบคุมไม่ว่าทางตรงหรือทางอ้อมในบริษัทหรือห้างหุ้นส่วนนิติบุคคลอื่นของกลุ่มบริษัทหรือห้างหุ้นส่วนนิติบุคคลข้ามชาตินั้น อันเป็นเหตุให้มีหน้าที่ต้องจัดทํางบการเงินรวมตามหลักการทางบัญชีที่รับรองทั่วไปของประเทศหรือเขตเศรษฐกิจที่บริษัทหรือห้างหุ้นส่วนนิติบุคคลนั้นเป็นผู้มีถิ่นที่อยู่ทางภาษีหรือพึงมีหน้าที่ต้องจัดทํางบการเงินรวมหากหลักทรัพย์ของบริษัทหรือห้างหุ้นส่วนนิติบุคคลนั้นมีการซื้อขายในตลาดหลักทรัพย์ของประเทศหรือเขตเศรษฐกิจที่บริษัทหรือห้างหุ้นส่วนนิติบุคคลนั้นเป็นผู้มีถิ่นที่อยู่ทางภาษีหรือตลาดหลักทรัพย์แห่งประเทศไทย หากประเทศหรือเขตเศรษฐกิจดังกล่าวไม่มีตลาดหลักทรัพย์และไม่ถูกควบคุมในลักษณะเช่นว่านั้นโดยบริษัทหรือห้างหุ้นส่วนนิติบุคคลอื่นใดของกลุ่มบริษัทหรือห้างหุ้นส่วนนิติบุคคลข้ามชาติดังกล่าว หรือ(2) บริษัทหรือห้างหุ้นส่วนนิติบุคคลที่ไม่มีความสัมพันธ์ด้านการควบคุมตามหลักการทางบัญชีที่รับรองทั่วไปตาม (1) กับบริษัทหรือห้างหุ้นส่วนนิติบุคคลอื่น แต่บริษัทหรือห้างหุ้นส่วนนิติบุคคลนั้นได้กระทํากิจการผ่านสถานประกอบการถาวรในต่างประเทศหรือเขตเศรษฐกิจอื่น"ตัวแทนของบริษัทหรือห้างหุ้นส่วนนิติบุคคลลําดับสูงสุด" หมายความว่า บริษัทหรือห้างหุ้นส่วนนิติบุคคลรายหนึ่งของกลุ่มบริษัทหรือห้างหุ้นส่วนนิติบุคคลข้ามชาติที่ได้รับการแต่งตั้งโดยบริษัทหรือห้างหุ้นส่วนนิติบุคคลลําดับสูงสุดให้มีหน้าที่แจ้งข้อความตามประกาศนี้แทนบริษัทหรือห้างหุ้นส่วนนิติบุคคลลําดับสูงสุดนั้นในประเทศหรือเขตเศรษฐกิจที่บริษัทหรือห้างหุ้นส่วนนิติบุคคลที่ได้รับแต่งตั้งนั้นเป็นผู้มีถิ่นที่อยู่ทางภาษี"เจ้าหน้าที่ผู้มีอํานาจ" หมายความว่า เจ้าหน้าที่ผู้มีอํานาจตามความตกลงระหว่างประเทศเกี่ยวกับการแลกเปลี่ยนข้อมูล"ความตกลงระหว่างเจ้าหน้าที่ผู้มีอํานาจว่าด้วยการแลกเปลี่ยนข้อมูล" หมายความว่า ความตกลงระหว่างเจ้าหน้าที่ผู้มีอํานาจที่กําหนดให้ประเทศหรือเขตเศรษฐกิจซึ่งเป็นคู่สัญญาหรือภาคีสมาชิกต้องแลกเปลี่ยนข้อมูลเกี่ยวกับรายงานตามประกาศนี้โดยอัตโนมัติกับคู่สัญญาหรือภาคีสมาชิกอื่น"ระบบแลกเปลี่ยนข้อมูลล้มเหลว" หมายความว่า กรณีที่ประเทศหรือเขตเศรษฐกิจหนึ่งมีความตกลงระหว่างเจ้าหน้าที่ผู้มีอํานาจว่าด้วยการแลกเปลี่ยนข้อมูลและความตกลงนั้นมีผลใช้บังคับแล้ว แต่ประเทศหรือเขตเศรษฐกิจนั้นไม่สามารถส่งรายงานข้อมูลตามประกาศนี้ให้กับประเทศไทยได้ เนื่องจากเหตุขัดข้องที่ไม่ได้กําหนดไว้ในความตกลงดังกล่าว"รายงานข้อมูลรายประเทศ (Country-by-Country Report)" หมายความว่า รายงานข้อมูลของกลุ่มบริษัทหรือห้างหุ้นส่วนนิติบุคคลข้ามชาติเกี่ยวกับบริษัทหรือห้างหุ้นส่วนนิติบุคคลแต่ละรายของกลุ่มบริษัทหรือห้างหุ้นส่วนนิติบุคคลข้ามชาตินั้นและสถานประกอบการถาวรแต่ละแห่งของบริษัทหรือห้างหุ้นส่วนนิติบุคคลดังกล่าว ณ วันสิ้นรอบระยะเวลาบัญชีของบริษัทหรือห้างหุ้นส่วนนิติบุคคลลําดับสูงสุดของกลุ่มบริษัทหรือห้างหุ้นส่วนนิติบุคคลข้ามชาตินั้น ตามรายการข้อมูลที่ปรากฏตามแบบรายงานข้อมูลแนบท้ายประกาศนี้ข้อ ๒ ให้บริษัทหรือห้างหุ้นส่วนนิติบุคคลดังต่อไปนี้ของกลุ่มบริษัทหรือห้างหุ้นส่วนนิติบุคคลข้ามชาติมีหน้าที่แจ้งข้อความตามรายงานข้อมูลรายประเทศ (Country-by-Country Report) ตาม Country-by-Country Reporting XML Schema ที่องค์การเพื่อความร่วมมือทางเศรษฐกิจและการพัฒนา (The Organisation for Economic Co-operation and Development) กําหนด เป็นภาษาอังกฤษต่อเจ้าพนักงานประเมินพร้อมกับการยื่นแบบ ภ.ง.ด.50(1) บริษัทหรือห้างหุ้นส่วนนิติบุคคลลําดับสูงสุดที่ตั้งขึ้นตามกฎหมายไทย(2) บริษัทหรือห้างหุ้นส่วนนิติบุคคลที่กระทํากิจการในประเทศไทย หากปรากฏข้อเท็จจริงอย่างหนึ่งอย่างใดดังต่อไปนี้(ก) บริษัทหรือห้างหุ้นส่วนนิติบุคคลลําดับสูงสุดของกลุ่มบริษัทหรือห้างหุ้นส่วนนิติบุคคลข้ามชาติไม่มีหน้าที่แจ้งข้อความตามรายงานข้อมูลรายประเทศ (Country-by-Country Report) ในประเทศหรือเขตเศรษฐกิจที่บริษัทหรือห้างหุ้นส่วนนิติบุคคลนั้นเป็นผู้มีถิ่นที่อยู่ทางภาษี(ข) บริษัทหรือห้างหุ้นส่วนนิติบุคคลลําดับสูงสุดเป็นผู้มีถิ่นที่อยู่ทางภาษีในประเทศหรือเขตเศรษฐกิจที่มีความตกลงระหว่างประเทศเกี่ยวกับการแลกเปลี่ยนข้อมูล แต่ไม่มีความตกลงระหว่างเจ้าหน้าที่ผู้มีอํานาจว่าด้วยการแลกเปลี่ยนข้อมูลกับประเทศไทย หรือมีความตกลงระหว่างเจ้าหน้าที่ผู้มีอํานาจดังกล่าวแต่ยังไม่มีผลใช้บังคับสําหรับการแลกเปลี่ยนรายงานข้อมูลรายประเทศ (Country-by-Country Report) ของรอบระยะเวลาบัญชีที่ต้องรายงานข้อมูล หรือ(ค) ปรากฏเหตุของระบบแลกเปลี่ยนข้อมูลล้มเหลวข้อ ๓ ให้บริษัทหรือห้างหุ้นส่วนนิติบุคคลตามข้อ 2 (2) ได้รับยกเว้นหน้าที่แจ้งข้อความตามข้อ 2 หากปรากฏข้อเท็จจริงดังต่อไปนี้(1) บริษัทหรือห้างหุ้นส่วนนิติบุคคลลําดับสูงสุดของกลุ่มบริษัทหรือห้างหุ้นส่วนนิติบุคคลข้ามชาติได้แต่งตั้งตัวแทนของบริษัทหรือห้างหุ้นส่วนนิติบุคคลลําดับสูงสุดเพื่อแจ้งข้อความตามรายงานข้อมูลรายประเทศ (Country-by-Country Report) ต่อเจ้าหน้าที่ผู้มีอํานาจของประเทศหรือเขตเศรษฐกิจที่ตัวแทนดังกล่าวเป็นผู้มีถิ่นที่อยู่ทางภาษี(2) ประเทศหรือเขตเศรษฐกิจที่ตัวแทนของบริษัทหรือห้างหุ้นส่วนนิติบุคคลลําดับสูงสุดตาม (1) เป็นผู้มีถิ่นที่อยู่ทางภาษีมีกฎหมายกําหนดหน้าที่การแจ้งข้อความตามรายงานข้อมูลรายประเทศ (Country-by-Country Report) ต่อเจ้าหน้าที่ผู้มีอํานาจ(3) ประเทศหรือเขตเศรษฐกิจที่ตัวแทนของบริษัทหรือห้างหุ้นส่วนนิติบุคคลลําดับสูงสุดตาม (1) เป็นผู้มีถิ่นที่อยู่ทางภาษีมีความตกลงระหว่างเจ้าหน้าที่ผู้มีอํานาจว่าด้วยการแลกเปลี่ยนข้อมูลกับประเทศไทยซึ่งมีผลใช้บังคับแล้วภายในวันสุดท้ายของกําหนดเวลาการแจ้งข้อความตามรายงานข้อมูลรายประเทศ (Country-by-Country Report) ตามประกาศนี้(4) เจ้าหน้าที่ผู้มีอํานาจของประเทศหรือเขตเศรษฐกิจที่ตัวแทนของบริษัทหรือห้างหุ้นส่วนนิติบุคคลลําดับสูงสุดตาม (1) เป็นผู้มีถิ่นที่อยู่ทางภาษีไม่ได้แจ้งเหตุของระบบแลกเปลี่ยนข้อมูลล้มเหลวต่อเจ้าหน้าที่ผู้มีอํานาจของประเทศไทย(5) ตัวแทนของบริษัทหรือห้างหุ้นส่วนนิติบุคคลลําดับสูงสุดตาม (1) ได้แจ้งต่อเจ้าหน้าที่ผู้มีอํานาจของประเทศหรือเขตเศรษฐกิจที่ตนเป็นผู้มีถิ่นที่อยู่ทางภาษีถึงสถานะการเป็นตัวแทนดังกล่าว และ(6) บริษัทหรือห้างหุ้นส่วนนิติบุคคลตามข้อ 2 (2) นั้นได้แจ้งต่อเจ้าหน้าที่ผู้มีอํานาจของประเทศไทยเกี่ยวกับการแต่งตั้งตัวแทนของบริษัทหรือห้างหุ้นส่วนนิติบุคคลลําดับสูงสุดตาม (1)ข้อ ๔ บริษัทหรือห้างหุ้นส่วนนิติบุคคลลําดับสูงสุดของกลุ่มบริษัทหรือห้างหุ้นส่วนนิติบุคคลข้ามชาติที่เป็นผู้มีถิ่นที่อยู่ทางภาษีในต่างประเทศหรือเขตเศรษฐกิจอื่นอาจแต่งตั้งตัวแทนของบริษัทหรือห้างหุ้นส่วนนิติบุคคลลําดับสูงสุดที่ตั้งขึ้นตามกฎหมายไทย และให้ตัวแทนของบริษัทหรือห้างหุ้นส่วนนิติบุคคลลําดับสูงสุดดังกล่าวแจ้งข้อความตามรายงานข้อมูลรายประเทศ (Country-by-Country Report) ต่อเจ้าพนักงานประเมินพร้อมกับแบบ ภ.ง.ด.50 ตามข้อ 2 ก็ได้หากปรากฏข้อเท็จจริงดังต่อไปนี้(1) ประเทศหรือเขตเศรษฐกิจที่บริษัทหรือห้างหุ้นส่วนนิติบุคคลลําดับสูงสุดเป็นผู้มีถิ่นที่อยู่ทางภาษีไม่มีกฎหมายกําหนดให้บริษัทหรือห้างหุ้นส่วนนิติบุคคลลําดับสูงสุดดังกล่าวมีหน้าที่แจ้งข้อความตามรายงานข้อมูลรายประเทศ (Country-by-Country Report)(2) บริษัทหรือห้างหุ้นส่วนนิติบุคคลลําดับสูงสุดตาม (1) ได้แต่งตั้งบริษัทหรือห้างหุ้นส่วนนิติบุคคลที่ตั้งขึ้นตามกฎหมายไทยเป็นตัวแทนของบริษัทหรือห้างหุ้นส่วนนิติบุคคลลําดับสูงสุดเป็นหนังสือ พร้อมทั้งแจ้งการแต่งตั้งดังกล่าวต่อเจ้าหน้าที่ผู้มีอํานาจของประเทศไทย และ(3) รอบระยะเวลาบัญชีของตัวแทนของบริษัทหรือห้างหุ้นส่วนนิติบุคคลลําดับสูงสุดตาม (2) ตรงกันกับรอบระยะเวลาบัญชีของบริษัทหรือห้างหุ้นส่วนนิติบุคคลลําดับสูงสุดข้อ ๕ ประกาศนี้ไม่ให้ใช้บังคับกับกรณีที่กลุ่มบริษัทหรือห้างหุ้นส่วนนิติบุคคลข้ามชาติที่มีรายได้รวมทั้งหมด (Consolidated Group Revenue) สําหรับรอบระยะเวลาบัญชีก่อนรอบระยะเวลาบัญชีที่ต้องรายงานข้อมูลตามประกาศนี้ ดังต่อไปนี้(1) น้อยกว่า 28,000 ล้านบาท หรือ(2) น้อยกว่าจํานวนเฉลี่ยของ 28,000 ล้านบาทซึ่งคํานวณตามจํานวนวันของรอบระยะเวลาบัญชีดังกล่าว ในกรณีที่รอบระยะเวลาบัญชีนั้นน้อยกว่าสิบสองเดือนการคํานวณรายได้ตามวรรคหนึ่งที่เป็นเงินตราต่างประเทศให้เป็นเงินตราไทยให้ใช้อัตราถัวเฉลี่ยที่ธนาคารพาณิชย์รับซื้อสําหรับเงินโอนซึ่งธนาคารแห่งประเทศไทยได้ประกาศไว้ ณ วันสิ้นรอบระยะเวลาบัญชีก่อนรอบระยะเวลาบัญชีที่รายงานข้อมูลของบริษัทหรือห้างหุ้นส่วนนิติบุคคลลําดับสูงสุดของกลุ่มบริษัทหรือห้างหุ้นส่วนนิติบุคคลข้ามชาติ ถ้าไม่มีอัตราดังกล่าว ให้ใช้อัตราซื้อในตลาดต่างประเทศที่ธนาคารแห่งประเทศไทยได้ประกาศไว้ ณ วันสิ้นรอบระยะเวลาบัญชีก่อนรอบระยะเวลาบัญชีที่ต้องรายงานข้อมูลตามประกาศนี้ของบริษัทหรือห้างหุ้นส่วนนิติบุคคลลําดับสูงสุดของกลุ่มบริษัทหรือห้างหุ้นส่วนนิติบุคคลข้ามชาติทั้งนี้ หากวันสิ้นรอบระยะเวลาบัญชีนั้นไม่มีอัตราแลกเปลี่ยนที่ธนาคารแห่งประเทศไทยประกาศไว้ให้ใช้อัตราแลกเปลี่ยนสุดท้ายที่ธนาคารแห่งประเทศไทยประกาศไว้สําหรับอัตราแลกเปลี่ยนนั้น ๆ ก่อนวันสิ้นรอบระยะเวลาบัญชีข้อ ๖ ประกาศนี้มีผลใช้บังคับสําหรับการแจ้งข้อความสําหรับรอบระยะเวลาบัญชีที่เริ่มในหรือหลังวันที่ 1 มกราคม พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 30 กันยายน พ.ศ. 2564 เอกนิตินิติทัณฑ์ประภาศ(นายเอกนิตินิติทัณฑ์ประภาศ)อธิบดีกรมสรรพากร